HISTORIA DENSI ET HART. 317 



corpus integrum insurgit, et dilatatur expansione 

 notabili, tanquam ad duplum ; et copiosissimus et 

 spissus admodum evolat halitus. Is halitus, si flam- 

 mam interea non conceperit, miscet se tandem cum 

 aere, quemadmodum et vapor aquae. Majorem 

 autem calorem desiderat, ad hoc ut bulliat, oleum, 

 quam aqua, et tardius multo bullire incipit. 



10. Apertura spiritus vini ea est, ut aquam po- 

 tius referat, quam oleum. Nam ebullit, magnis 

 utique bullis, absque spuma aut totius corporis ele- 

 vatione ; longe autem minore calore, et multo ce- 

 lerius expanditur et evolat, quam aqua. Utriusque 

 vero naturae particeps (tarn aqueae scilicet, quam 

 oleosae) et facile se immiscet aeri, et cito concipit 

 flammam. 



11. Acetum et agresta et vinum in hoc differunt 

 in processu suae aperturae : quod acetum insurgat 

 in minoribus bullis, et magis circa latera vasis ; 

 agresta et vinum in majoribus bullis, et magis in 

 medio vasis. 



12. Generaliter in liquidis hoc fit, ut pinguia, 

 sicut oleum, lac, adeps, et hujusmodi, insurgant et 

 tumeant simul toto corpore ; succi maturi (et magis 

 adhuc immaturi) bullis majoribus ; succi effceti et 

 vapidi bullis minoribus. 



13. Omnibus liquoribus commune est, etiam oleo 

 ipsi, ut antequam bulliant, paucas et raras semi- 

 bullas circa latera vasis jaciant. 



14. Omnibus liquoribus commune est, ut in 

 parva quantitate citius aperiantur, bulliant, atque 

 consumantur, quam in magna. 



